กาติฟลอกซาซิน (Gatifloxacin) คืออะไร
กาติฟลอกซาซิน (Gatifloxacin) คือ ยาปฏิชีวนะรุ่นที่ 4 ของกลุ่มยาฟลูโอโรควิโนโลน (Fluoroquinolones) สามารถออกฤทธิ์ยับยั้งการเจริญเติบโตของแบคทีเรีย แต่ไม่สามารถต่อต้าน พวกเชื้อโรคหวัดซึ่งมีสาเหตุจากโรคติดเชื้อเชื้อไวรัสได้  

ยากาติฟลอกซาซินถูกเปิดตัวครั้งแรกเมื่อปี ค.ศ. 1999 (พ.ศ. 2542) ภายใต้ชื่อการค้าว่า “Tequin” ทางคลินิกนำไปใช้รักษาการติดเชื้อแบคทีเรียในระบบทางเดินหายใจ (โรคติดเชื้อทางเดินหายใจ,  การติดเชื้อระบบทางเดินปัสสาวะ (โรคติดเชื้อระบบทางเดินปัสสาวะ), การติดเชื้อทางผิวหนัง (ผิวหนังติดเชื้อ)

ยากาติฟลอกซาซิน มีรูปแบบของยาแผนปัจจุบันทั้งชนิด ยาหยอดตา ยาฉีด และยารับประทาน สามารถรับประทานก่อนหรือพร้อมอาหารก็ได้ การรับประทานโดยทั่วไปใช้ขนาด 400 มิลลิกรัมต่อวัน จึงถือเป็นข้อดีประการหนึ่งของยานี้แต่ต้องดื่มน้ำในปริมาณที่เพียงพอเพื่อช่วยเรื่องการกระจายตัวของยา หากมียาอื่นๆ ที่ผู้ป่วยต้องรับประทานร่วมด้วย แพทย์/เภสัชกรจะแนะนำให้รับประทานยากาติฟลอกซาซินห่างจากยาชนิดอื่น 4 ชั่วโมงเป็นอย่างต่ำโดยเฉพาะกลุ่มยาลดกรดที่มีส่วนประกอบของ Magnesium (เข่น Magnesium hydroxide), Aluminium (เช่น Alum milk) หรือยา Quinapril, ยาSucralfate, รวมถึงยาและอาหารเสริมที่มีส่วนประกอบของธาตุเหล็ก และ สังกะสี ด้วยยาเหล่านี้จะรบ กวนการดูดซึมของยากาติฟลอกซาซิน
เภสัชวิทยา Pharmacology